আবু হাসিব খান চৌধুরী পাবেল ॥ মাধবপুরে দেশের সর্বপ্রথম উৎকৃষ্টমানের ভিন্ন রংয়ের তরমুজের চাষ হয়েছে। উপজেলার চৌমুহনী ইউনিয়নের হরিণখোলা গ্রামের ফসলের মাঠে হলুদ রংয়ের তরমুজ চাষ করে ভাল ফলন হওয়ায় ব্যাপক সাড়া জাগিয়েছেন মাধবপুর সদরের বাসিন্দা গত বছর বঙ্গবন্ধু কৃষি রোপ্য পদক প্রাপ্ত চাষি আমজাদ হোসেন খাঁন। আমজাদ খাঁনই দেশে সর্বপ্রথম মধুবালা নামধারি হলুদ রংয়ের তরমুজ উৎপাদন করে রাজধানী ঢাকাসহ সারাদেশে ব্যাপক সাড়া জাগিয়েছেন। বিভিন্ন অঞ্চলের বাজারে ক্রেতাদের কাছেও ব্যাপক গ্রহনযোগ্যতা লাভ করেছে। থাইওয়ানের জাত থেকে উৎপাদিত মধুবালা (হলুদ) তরমুজ ছাড়াও তিনি চাষ করেছেন ড্রাগন তরমুজ (কালো), জেসমিন-১ (কালো), জেসমিন-(কালো), জাপানী ফেয়ারী জাতের তরমুজ। ২০১১ সাল থেকে তরমুজের চাষ শুরু করে ভিন্ন রংয়ের ও জাতের তরমুজ চাষ করে থাকেন আমজাদ ...